burgasdotpro/wikipedia huggingface dataset:
Prírodný park Hostýnské vrchy

Prírodný park Hostýnské vrchy sa nachádza na území okresov Vsetín a Kroměříž v oblasti vonkajších západných Karpát o rozlohe 98 km². Bol zriadený 29. júna 1989 ako oblasť pokoja a v roku 1995 bola vyhlásená ako prírodný park. Nachádzajú sa tu enklávy bukových a jedľobukových lesov, na pastvinách a prameniskách sa vyskytujú niektoré vzácne druhy rastlín. Predovšetkým druhy z čeľade Orchidaceae.
Christian Coma

Christian Coma (narodený ako Christian Robert Mora; 21. apríl 1985, Los Angeles, Kalifornia, USA) je bubeník americkej hardrockovej skupiny Black Veil Brides.
Životopis.
Chris sa naučil hrať na bicie už ako deväťročný a celkovo hrá na už 17 rokov. Hrával tiež v školských skupinách, no svoju kariéru odštartoval hraním v jednej jazzovej skupine. Jeho obľúbené hudobné žánre sú, jazz, heavy metal, trance, rap a ďalšie.
Jeho obľúbené hudobné skupiny sú Pendulum, deadmau5, As I Lay Dying, In Flames a Rise Against. Je veľký fanúšik skupiny Slipknot a jeho vzorom je Joey Jordison.
Black Veil Brides.
CC do BVB vstúpil v roku 2010, keď predchádzajúca bubeníčka Sandra Alva odišla. Ešte toho roku nahrali so skupinou album "Set the World on Fire".
Osobný život.
Teraz chodí s jeho priateľkou a modelkou Annou Sherman. S expriateľkou Lauren Watson sa rozišiel v septembri 2013.
Hosejn Šahábí

Hosejn Šahábí (, ; * 28. november 1967, Tabriz, Irán† 22. január 2023, Karaj) bol iránsky filmový režisér, scenárista a producent. 
Jeho debutový film z roku 2013, ktorý sa po anglicky volá "The Bright Day", prijala kritika veľmi dobre a bol dokonca nominovaný v štyroch kategóriach na filmovom festivale Fajr International Film Festival, nakoniec získal dve ocenenia. Medzinárodnú premiéru mal film na argentínskom festivale Mar del Plata International Film Festival a získal Astorovu cenu.
Fallout

Fallout môže byť:
Arávalí

Arávalí (doslova „rad vrcholov“) je pohorie v západnej Indii a východnom Pakistane. S dĺžkou približne 800 km vedie zo severovýchodu cez indické štáty Radžastan, Harijána a Gudžarát a pakistanské provincie Pandžáb a Sindh.
Opis.
Na severnom konci pohoria pokračuje ďalej ako samostatné kopce a skalnaté vyvýšeniny do indického štátu Harijána a končí blízko Dillí. Na juhu pohorie končí pri Palanpure blízko Ahmadábádu. Iba málo vrcholov je vyšších ako , najvyšším vrcholom je Gurušikhar () pri meste Mount Abu. V Radžastane sa pohorie takmer dotýka Udajpuru a tu z pohoria aj steká niekoľko riek, najmä Banas, Luni, Sakhi a Sabarmati.
Pohorie vzniklo v prekambrickom období počas tzv. aralsko-Dillskej orogenézy. Pohorie spojilo dva staršie útvary, čím vznikol stabilný Indický štít (kraton).
Ťažba.
Pohorie je pomerne bohaté na minerálne zdroje, takže zažilo roky nelegálnej ťažby, ktorá viedla k erózii v Radžastane a Harijáne. Z tohto vývoja plynie výrazné ekologické nebezpečie, pretože pohorie účinkuje ako prirodzená bariéra proti rozširovaniu Thárskej púšte.
V máji 2009, po mesiacoch verejných protestov a s podporou ekologických hnutí, zakázal najvyšší súd ťažbu v oblasti s rozlohou 448 km², ktorá bola pôvodne určená pre národný park. Tomuto rozhodnutiu predchádzal skorší rozsudok v roku 1994, ktorý s prísnymi podmienkami povolil obmedzenú ťažbu na princípe obnovenia prírodných zdrojov. Tieto podmienky boli viac-menej často porušováné. Navzdory tomu zostáva v pohorí mnoho nelegálnych baní, najmä v Radžastane.
Výskumné centrum Žilinskej univerzity v Žiline

Výskumné centrum Žilinskej univerzity v Žiline je unikátne pracovisko výskumu a vývoja Žilinskej univerzity v Žiline (UNIZA) so vznikom v roku 2013. Jeho poslaním je pôsobiť ako regionálne centrum aplikovaného výskumu, integrujúce rozhodujúce výskumné aktivity a dosiahnuť tak synergický efekt vo využití a zvyšovaní výskumného potenciálu univerzity. Výskumné centrum Žilinskej univerzity v Žiline vzniklo v rámci rovnomenného projektu financovaného zo Štrukturálnych fondov Európskej únie pod vedením prof. Ing. Branislava Hadzimu, PhD., ktorý bol zároveň prvým riaditeľom tejto organizačnej zložky.
Primárnym cieľom je vytvoriť prostredie podporujúce akceleráciu a integráciu inovačných a výskumných aktivít pracovísk UNIZA, rýchlu implementáciu a komercializáciu výsledkov výskumu čo má priamo prispieť k zvyšovaniu konkurencieschopnosti ekonomiky regiónu Žilinského samosprávneho kraja, Slovenska a euroregiónu Beskydy, znižovaniu regionálnych disparít, vzniku nových inovatívnych (high-tech) malých a stredných podnikov typu spin-off, tvorbe nových pracovných miest v sektore vedy a výskumu predovšetkým pre mladých výskumníkov a postdoktorandov a zlepšeniu podmienok vzdelávacieho procesu na ŽU. Úlohou Výskumného centra ŽU v Žiline nie je len realizácia výskumu v priemyselnej praxi, ale najmä realizácia výskumu s priamym dopadom na bežný život človeka.
Výskumné smery.
Hlavnými výskumnými oblasťami, na ktoré sa VC ŽU v Žiline zameriava, sú oblasti, v ktorých je Žilinská univerzita v Žiline etablovaná na excelentnej úrovni v rámci EÚ a v celosvetovom meradle hrá významnú rolu. Sú to oblasti dopravy s dôrazom na riadenie, prevádzku, nové materiály, stavby a strojárstvo a inteligentných systémov – riadenie inteligentných budov a obnoviteľných zdrojov energií.
Výskumné centrum ŽU v Žiline sa v rámci svojich aktivít zameriava na 3 nosné smery:
Výskumné aktivity prebiehajú v špecializovaných pracoviskách:
Divízia výskumu materiálov pre dopravu.
Zodpovednou osobou za divíziu je Ing. Libor Trško, PhD.
Jarcovská kula

Jarcovská kula (tiež Jarčovská kula alebo Jarčovská gula) je prírodná pamiatka tvorená pieskovcovým skalným odkryvom nachádzajúcim sa nad ľavým brehom Vsetínskej Bečvy asi 0,5 km juhozápadne od centra obce Jarcová v severovýchodnom výbežku Hostýnských vrchov.
Dôvod ochrany.
Vyhlásenie tejto skaly Prírodnou pamiatkou malo za cieľ ochrániť túto významnú dominantu - skalnú vežu s výškou 8 m s ojedinelým výhľadom do okolitej krajiny.
Povesť.
Hovorí sa, že toto osamelé skalisko spadlo čertovi, ktorý neďaleko staval hrádzu (tiež sa uvádza, že sa snažil obrátiť tok riečky). Všetko mal dokončiť do zakikiríkania kohúta. Avšak kohút zaspieval skôr, než čert stihol dopraviť posledný kameň (skalu) na potrebné miesto a v lete mu spadol.
Geológia.
Prírodnú pamiatku tvorí izolovaná skala o výške asi 8 m z hrubozrnného pieskovca a zlepence vyčnievajúce z podkladových vrstiev spodne paleocénneho veku.
Flóra.
V okolí Prírodnej pamiatky rastú bežné druhy rastlín.
Volejbal na Juhoamerických hrách 2010

Volejbal na Juhoamerických hrách 2010 bol volejbalový turnaj v rámci multišportového podujatia Juhoamerických hier 2010. Konal sa v mestách Medellín a Envigado, v Kolumbii od 20.29. marca 2010, za účasti 7 mužských a 7 ženských tímov. Volejbalový turnaj sa na hrách organizuje od roku 1978, organizuje ho Juhoamerická volejbalová konfederácia (CSV) a toto bolo iba jeho 3. vydanie, pretože v rokoch 1986 až 2006 sa na hrách volejbal neobjavil. Zápasy sa hrali v aréne "Coliseo Yesid Santos" a "Coliseo de Envigado". V mužskej kategórii získala tretí titul v poradí , ktorá vo finále zvíťazila nad . V kategórii žien zvíťazila ; keď vo finále vyhrala nad .
Výsledky.
Muži.
Play off.
&lt;br&gt;
Kaniak (priezvisko)

Kaniak je slovenské a poľské priezvisko rozšírené najmä v Poľsku, Brazílii a Kanade. Na Slovensku je rozšírené najmä v okrese Považská Bystrica (13 mužov, 12 žien). V Spojených štátoch (federálne sčítanie obyvateľstva 1940) sa vyskytovalo 17-krát, v štátoch Pensylvánia (10), New York (6) a New Jersey (1).
Najviac rozšírené je v mestách Vroclav, Viedeň a Varšava. Najviac používané meno v spojení s priezviskom Kaniak je Anna. Ďalšie najviac používané mená sú: Maria, Jan, Tomasz, Julie, Łukasz, Józef, Ewa, Stanisław. Portál MyHeritage eviduje 2 559 nositeľov tohto priezviska (celosvetovo).
Lykaón (Trója)

Lykaón ("Lykaón") je v gréckej mytológii syn trójskeho kráľa Priama a Laothoy. 
Trójsky kráľ Priamos mal päťdesiat synov a dvanásť dcér. Manželka Hekabé mu splodila devätnásť synov. Matkou Lykaonta bola Priamova vedľajšia manželka Laothoé, dcéra lelegského vládcu Alta, ktorá Priamovi porodila aj syna Polydóra.
Lykaón bol ešte dieťaťom, keď sa začala trójska vojna. V desiatom roku vojny sa jednej noci, achájsky hrdina Achilles zakradol pod hradby Tróje, kde Lykaón rezal konáre na opierky do voza. Zaskočeného chlapca chytil a predal ho za sto volov na ostrov Lemnos. Keď sa o tom Priamos dozvedel, požiadal svojho priateľa Éetióna, aby Lykaonta z otroctva vykúpil a poslal ho do mesta Arisba. Lykaón ale onedlho odtiaľ ušiel a vrátil sa do rodnej Tróje. Jeho radosť z vlasti a prateľov však netrvala dlho. O dvanásť dní ho totiž bohovia opäť odovzdali do Achillových rúk.
V osudný deň zahnal Achilles Trójanov do rieky Skamandros a krvilačne ich zabíjal. Keď madzi Trójanmi zazrel Lykaonta, zbĺkol od hnevu a povedal si sám pre seba:„"Bohovia, čo za zázrak to vidia moje oči? O chvíľu Trójania, ktorých som zabil, začnú vstávať mŕtvy zo súmraku podsvetia! Tu predsa stojí niekto, čo záhube unikol, hoci som ho predal na svätý ostrov Lemnos! Ako vidieť šírava mora ho nezadržala. Teraz okúsi hrot kopije mojej...""
Prestrašený mladík k nemu nariekajúc pribehol, hodil sa mu k nohám, jednou rukou mu objal nohy a druhou mu zadržiaval hrot oštepu, ktorý sa mu už dotýkal krku a prosil o život slovami:„"Ušetri ma, zmiluj sa nado mnou!"" Aj keď mu zúfalý Lykaón následne navrhol, že jeho rodina ponúkne za neho trikrát toľko, ako dostal za jeho predaj predtým, Achilles sa nad ním nezmiloval. Po smrti svojho priateľa Patrokla už nepoznal zľutovanie a vyriekol nemilosrdné slová:„"Hlupák, už mi nespomínaj výkupné! Kým nezahynul Patroklos, ešte som mal srdce ušetriť Trójanov. Mnohých som bral do otroctva a predával ich. Ale teraz nikto neunikne smrti, kohokoľvek len bohovia pošlú do mojích rúk pod hradbami Tróje! Nikto z Trójanov a už nadovšetko nie Priamove deti. Aj ty, môj milý, takisto umrieš! .."" Po týchto slovách sa Lykaontovo srdce zachvelo, pocítil v nohách slabosť, pustil hrot kopije a sadol si na zem s rozloženými rukami. Achilles mu potom priložil na krk ostrý meč a bodol ho. Lykaón padol na chrbát a jeho červená krv zavlažila trójsku zem.
Sublime

Sublime bola americká ska punková/alternatívna rocková skupina z Long Beach v Kalifornii, ktorá vznikla v roku 1988. Jej členmi boli Bradley Nowell (vokály a gitara), Eric Wilson (basová gitara) a Bud Gaugh (bicie). Lou Dog, Nowellov dalmatínec, bol maskotom skupiny. V roku 1996 zomrel na predávkovanie heroínom.
Skupina počas svojej existencie vydala tri štúdiové albumy, jeden koncertný album, päť kompilácií, tri EP a jeden box set. Prvá dva albumy skupiny "40 oz. to Freedom" (1992) a "Robbin’ the Hood" (1994) neboli veľmi populárne, ale ich tretí rovnomenný album, ktorý bol vydaný dva mesiace po smrti Nowella, sa stal komerčne úspešným. Z albumu bol vydaný jediný hit „What I Got“, ktorý obsadil 1. miesto v americkom rebríčku Alternative Songs. Do roku 2009 predala skupina viac ako 17 miliónov albumov po celom svete, z čoho 10 miliónov len v USA.
Hudobný štýl a vplyvy.
Skupina Sublime je jednou z najpopulárnejších skupín tretej vlny ska, charakterizovaná ako ska punk.
Skupina Sublime bola ovplyvnená hip-hopovou a rapovou scénou miest New York a Los Angeles 80. a 90. rokov, a interpretmi ako N.W.A. a Eazym-E (ktorý zomrel 14 mesiacov pred Nowellom), Beastie Boys, Just-Ice, Public Enemy a Flavor Flav, KRS-One, Doug E. Fresh, Too $hort, Mobb Deep a takisto aj Steady B a Geto Boys. Skupina Sublime tiež poukázala na ovplyvnenie populárnymi kalifornskými skupinami ako Grateful Dead, The Doors, Red Hot Chili Peppers, britskou skupinou The Beatles a tiež švédskou popovou skupinou ABBA. Takisto ich tvorbu vo veľkej miere ovplyvnil losangelský skladateľ Frank Zappa.
Sudetonemecké povstanie

Sudetonemecké povstanie, tiež sudetské povstanie, povstanie sudetských (českých) Nemcov a pod., bola organizovaná akcia Sudetonemeckej strany. 
Priebeh povstania.
Rozkaz na začatie demonštrácií a provokácií bol vydaný 10. septembra 1938, povstanie vypuklo 12. septembra 1938, v deň Hitlerovho rozhlasového prejavu, po ktorom došlo k rozpútaniu násilia v česko-nemeckom pohraničí. K čiastočnému upokojeniu situácie došlo 14. septembra s súvislosti so zavedením stanného práva. Vo vojnovom stave s Nemeckom sa Československo nachádzalo podľa vyhlásenia exilovej vlády v Londýne z roku 1944 od 17. septembra 1938, kedy bol oficiálne založený Sudetonemecký zbor dobrovoľníkov. Na nemeckej strane sa na bojových, teroristických a sabotážnych akciách podieľala aj spravodajská služba Abwehr a jednotky SS.
Otvorené povstanie eskalovalo 22. septembra, kedy nepokoje zachvátili ďalšie oblasti na Morave a v Sliezsku. Česko-slovenské orgány reagovali vyhlásením ostrahy hranice, ktorú po vystupňovaní Hitlerových požiadaviek nasledovala 23. septembra všeobecná mobilizácia. Bojové akcie Freikorpsu oficiálne ukončil rozkaz č. 30 z 30. septembra 1938, ale boje pokračovali aj po Mníchove, kedy ordneri útočili na ustupujúce česko-slovenské jednotky. Podľa styčného dôstojníka OKW vykonal Freikorps do 1. októbra spolu 164 úspešných a 75 neúspešných akcií za cenu 52 padlých, 65 zranených a 19 nezvestných. Straty česko-slovenských ozbrojených zložiek mali činiť 110 mŕtvych, 50 zranených a 2029 zajatých. Historik Pavel Šrámek uvádza za mesiac september celkom 69 padlých príslušníkov česko-slovenských ozbrojených síl v českých krajinách a v októbri 26 mŕtvych.
Andrzej Munk

Andrzej Munk (* 16. október 1921, Krakov – † 20. september 1961, Łowicz) bol poľský režisér židovského pôvodu, jeden z predstaviteľov prúdu nazývaného Poľská filmová škola.
Kariéru odštartoval ako kameraman, neskôr sa venoval réžii hraných a dokumentárnych filmov. Povesť vplyvného umelca v poľskej kinematografii získal tvorbou tragikomických diel, ktorých hlavnou témou bola 2. sv. vojna ("Eroica", "Škuľavé šťastie") a tiež vojnovej drámy "Pasažierka" (po Munkovej smrti ju dokončil Witold Lesiewicz). V rokoch 1957 – 1961 prednášal na Štátnej filmovej vysokej škole v Lodži. Zomrel pri autonehode.
Životopis.
Počas fašistickej okupácie sa kvôli židovskému pôvodu skrýval vo Varšave pod falošným menom Wnuk, kde pracoval v stavebnej firme. Ako člen socialistického oddielu sa zúčastnil na Varšavskom povstaní. Po povstaní ho väznili Nemci, ale podarilo sa mu utiecť. Do konca vojny pracoval ako robotník a po jej skončení sa vzdelával na Varšavskej technickej univerzite. Štúdiá však prerušil zo zdravotných dôvodov. Následne študoval právo na Varšavskej univerzite, a nakoniec ho prijali na Štátnu filmovú vysokú školu, ktorú dokončil v roku 1951. Medzičasom sa angažoval v politickej činnosti, v rokoch 1946 ̶ 1948 bol členom socialistickej strany „Polska Partia Socjalistyczna“.
Dokumentárna tvorba.
Andrzej Munk debutoval ako kameraman v roku 1948. Svoju režisérsku činnosť začal realizáciou dokumentárnych filmov, natáčaných počas práce v Štúdiu dokumentárnych filmov. Jeho prvé diela, "Kierunek – Nowa Huta!" a "Bajka" boli realizované podľa strnulých zásad socialistického realizmu. Ďalšie dokumentárne filmy, akokoľvek propagačné, boli aj tak ocenené za umeleckú hodnotu. Medzi ne patria: "Pamiętniki chłopów" (1952), film opisujúci údajnú zmenu života sedliakov za komunizmu, "Kolejarske słowo" (1953) o práci železničiarov, "Gwiazdy muszą płonąć" (1954) o baníkoch pracujúcich v uhoľných baniach a "Niedzielny poranek" (1955), film zobrazujúci rekonštrukciu povojnovej Varšavy. Posledný Munkov dokument predstavuje "Spacerek staromiejski" (1958), polo-fiktívny príbeh o dievčati putujúcom historickým centrom Varšavy.
Annie Dahrová Nygaardová

Annie Dahrová Nygaardová (; * 3. august 1988, Oslo, Nórsko) je nórska herečka. Dcéra spisovateľa Martina Nygaarda a Victorie Dahrovej.
Annie Dahrová Nygaardová hrala niekoľko menších rolí, vrátane nórskych celovečerných filmov "Lille frk Norge" (2003) a "Tommyho peklo" (2007), v krátkych filmoch "På hvelvet" (2007), "Hemmeligheten" (2010) a "Vektløs" (2008). Hrala tiež hlavnú úlohu vo filme "Appelsinpiken", adaptácii rovnomenného románu Josteina Gaardera, ktorý režírovala teta Annie Dahrovej Eva Dahrová.
Kino morálneho nepokoja

Kino morálneho nepokoja () je umelecký prúd poľskej kinematografie rozvíjajúci sa v rokoch 1976 – 1981. Autorom názvu tohto prúdu je režisér Janusz Kijowski. Prúd vznikol po vystúpení režisérov Andrzeja Wajdu a Krzysztofa Zanussiho na Filmovom fóre v Gdansku v roku 1975. Tvorcovia vyčítali komunistickej vláde, že obmedzuje tvorivú slobodu, a tak zabraňuje diskusiám o aktuálnych spoločenských témach. Manifest podporilo niekoľko umelcov z Filmovej školy v Lodži, ktorých učil Andrzej Wajda. Názov prúdu bol oficiálne prijatý na Medzinárodnom seminári kritiky v Gdansku v septembri v roku 1979.
Hraný film "Personel" z roku 1976, ktorý bol debutom Krzysztofa Kieślowskieho zaznamenal začiatok Kina morálneho nepokoja, avšak jeho popularita vzrástla až po premiére filmu Andrzeja Wajdu "Človek z mramoru". Na spolutvorení prúdu sa okrem iných podieľali aj Agnieszka Holland a Feliks Falk.
Dej filmov sa odohráva v malých, vidieckych sídlach. Charakteristické črty pre inštitúcie a prostredia, z ktorých pochádzajú hlavní hrdinovia filmov sú korupcia a rodinkárstvo ("Kontrakt"). V prvej verzii scenáru je hlavnou postavou mladý idealista – predstaviteľ inteligencie, ktorý sa pokúša vzoprieť miestnej oligarchii, avšak v konflikte s režimom prehráva ("Aktorzy prowincjonalni", "Ochranné sfarbenie"). V druhej verzii scenáru systém demoralizuje hrdinu, ktorý uprednostňuje konformizmus nad morálnymi hodnotami a podriaďuje sa vláde ("Wodzirej", "Amatér", "Indeks"). Nezávisle od svojho konania je hrdina nešťastný a vyradený z politického ("Bez znieczulenia"), ale aj spoločenského života ("Kobieta samotna").
Tvorbu filmov „morálneho nepokoja“ charakterizuje relatívna súčasnosť deja od konca 60. rokov do konca vlády Edwarda Gierka. Prúd zanikol v roku 1981 vyhlásením výnimočného stavu.
Okrúhly stôl

Okrúhly stôl () boli pojednávania, ktoré viedla komunistická vláda Poľskej ľudovej republiky (PRL) s opozíciou – predstaviteľmi Solidarity a s predstaviteľmi cirkvi medzi 6. februárom a 5. aprílom 1989.
Pojednávania sa odohrávali na viacerých miestach, zahájené aj ukončené boli na Ministerstve vnútra vo Varšave. V rámci všetkých skupín a podskupín sa na nich zúčastnilo vyše 700 osôb (členov opozície, expertov aj pozorovateľov). Okrúhly stôl predstavuje jednu z najdôležitejších udalostí novodobej histórie Poľska. Touto udalosťou sa začali zmeny politického režimu vo vtedajšom ľudovom Poľsku.
V zime roku 1989 podpísali účastníci Okrúhleho stola tajnú dohodu, ktorá okrem iného predvídala zrealizovanie čiastočne slobodných volieb do sejmu (dolná komora parlamentu). Opozícii malo pripadnúť v sejme 35% miest, zvyšok mala obsadiť vtedajšia komunistická vláda. Zavedené mali byť aj plne slobodné voľby do senátu.
Vo voľbách, ktoré sa konali 4. júna 1989 zvíťazila Solidarita (). Parlament zvolil za prezidenta generála Wojciecha Jaruzelského, avšak kandidát na premiéra, člen Poľskej zjednotenej robotníckej strany (PZPR), generál Czesław Kiszczak, nezískal vo voľbách podporu od novo zvoleného parlamentu. Na pozícii premiéra zostal opozičný kandidát Solidarity Tadeusz Mazowiecki – šéf skupiny radcov Štrajkového výboru v Gdansku v roku 1980. Tieto voľby sú v Poľsku známe ako „czerwcowe wybory“ – júnové voľby.
Dňa 29. decembra sejm zmenil ústavu aj názov krajiny, Poľská ľudová republika zanikla a vzniká Poľská republika (nazývaná aj III. republikou). Udalosti v Poľsku spustili proces rozpadu celého komunistického bloku.
Cold as Ice

„Cold as Ice“ je skladba britsko-americkej rockovej skupiny Foreigner, z ich rovnomenného albumu. Skladba sa stala jednou z ich najznámejších, pričom dosiahla 6. miesto v americkom rebríčku Billboard Hot 100. Pôvodne bola na B-strane niektorých verzií singlu „Feels Like the First Time“.
Prvky skladby „Cold as Ice“ neskôr použil škótsky DJ Scott Brown vo svojej skladbe „Ice Cold 2“ a tiež americká hip-hopová dvojice M.O.P. v ich skladbe „Cold as Ice“ z albumu "Warriorz".
Redukčný katalyzátor

Redukčný katalyzátor je zariadenie montované do výfukového traktu piestových spaľovacích motorov, ktoré znižuje emisie oxidov dusíka (NOx). Problém s týmito emisiami majú motory ktoré spaľujú zmes s prebytkom kyslíka, t.j. vznetové motory a zážihové motory s priamym vstrekom. Aby tieto motory plnili súčasné prísne emisné predpisy kladené na vozidlové motory, bez redukčného katalyzátora sa takmer nezaobídu.
Rozdelenie.
Podľa princípu možno rozdeliť katalyzátory na dva typy :
Skamandros

Skamandros môže byť:
Vasylivka (Čečeľnycký rajón)

Vasylivka () je dedina ("село") na Ukrajine v Čečeľnyckom rajóne vo Vinnyckej oblasti. Žije tu 32 obyvateľov.
Verbka (Čečeľnycký rajón)

Verbka () je dedina ("село") na Ukrajine v Čečeľnyckom rajóne vo Vinnyckej oblasti. Žije tu 2295 obyvateľov.
Volejbal na Stredoamerických hrách 2010

Volejbal na Stredoamerických hrách 2010 bol volejbalový turnaj v rámci multišportového podujatia Stredoamerických hier 2010. Konal sa v Panama City, v Paname od 10.14. apríla 2010, za účasti 5 mužských a 6 ženských tímov. Volejbalový turnaj sa na hrách organizuje od roku 1973, riadi ho Stredoamerická volejbalová asociácia (AFECAVOL) a toto bolo jeho 8. vydanie. Zápasy sa hrali v aréne "Gimnasio José "Beto" Remón". V mužskej kategórii získala tretí titul domáca , v kategórii žien obhájila prvenstvo . Obe kategórie sa skladali iba z jednej základnej skupiny bez následných zápasov play-off.
Výsledky.
Muži.
&lt;br&gt;
&lt;br&gt;
Okresné zhromaždenie

Okresné zhromaždenie (v zákone použitá legislatívna skratka zhromaždenie) boli nepriamo volené zastupiteľské zbory v okresoch Českej republiky v rokoch 1990-2000, tvorené vybranými zástupcami obecných zastupiteľstiev. Zaviedol ich "zakon ČNR č. 425/1990 Zb., O okresných úradoch, úprave ich pôsobnosti a niektorých ďalších opatreniach s tým súvisiacich", v rámci prechodných ustanovení zákona (§ 22 až 26) ako dočasné opatrenie pred zriadením samosprávnych krajov. V Brne, Plzni a Ostrave funkciu okresného zhromaždenia plnilo zastupiteľstvo mesta. 
Voľby.
Do 10 dní od obecných volieb mal okresný úrad určiť počet členov okresného zhromaždenia. Okresné zhromaždenia mali byť zvolené do 60 dní od obecných volieb. 
Zhromaždenie malo mať 40 až 70 členov. Počet obyvateľov okresu pripadajúci na jedno "kreslo" v zhromaždení bol takzvaným smerným číslom. Každé obecné zastupiteľstvo volilo do okresného zhromaždenia toľko členov, koľkokrát sa smerné číslo vošlo do počtu obyvateľov obce. Obce, ktorých počet obyvateľov bol nižší ako smerné číslo, okresný úrad zoskupil tak, že viac obcí volilo spoločného zástupcu. K doplneniu do stanoveného počtu členov volili po jednom zástupcovi ešte obce s najvyššími zostatkami smerného čísla. 
Kompetencie a činnosť.
Okresné zhromaždenia kontrolovali činnosť okresných úradov, schvaľovali a kontrolovali ich rozpočet a hospodárenie, schvaľovali rozdelenie dotácií obciam a presadzovali spoločné záujmy obcí u okresných úradov. Zhromaždenie mohlo v medziach zákona ukladať úlohy prednostovi okresného úradu. Prednosta okresného úradu mohol uznesenie okresného zhromaždenia predložiť vláde na zrušenie, pokiaľ odporovalo zákonu alebo iným všeobecne záväzným predpisom. 
Zhromaždenie zvolával prednosta okresného úradu. Musel ho zvolať najmenej dvakrát do roka a tiež vždy do 14 dní po tom, čo o to požiadala najmenej pätina členov zhromaždenia. 
Niektorí predstavitelia obcí v daňovo výnosnejších okresoch považujú vtedajší systém rozpočtového určenia dotácií za racionálnejší a transparentnejší oproti dnešnému systému, pretože obsahoval rad prvkov zohľadňujúcich lokálnu výnosnosť daní, avšak prehlbovali sa disproporcie medzi výnosovo chudobnými a bohatými obcami a okresmi.
Zrušenie okresných zhromaždení.
Podľa § 26 malo činnosť okresných zhromaždení ukončiť nariadenie vlády. V skutočnosti boli zrušené s účinnosťou od 1. januára 2001 až § 39 zákona č. 147/2000 Zb., O okresných úradoch, ktorým bola dôsledne oddelená samostatná pôsobnosť samosprávnych celkov od prenesenej pôsobnosti, kontrola okresných úradov tak bola plne prenesená na krajské úrady a ministerstvo vnútra.
Zákon o územnom členení štátu

Zákon (z 9. apríla 1960) o územnom členení štátu prijalo Národné zhromaždenie Česko-Slovenskej republiky dňa 9. apríla 1960. Vyhlásený bol pod č. 36/1960 Zb. v čiastke 15/1960 Zb. Nadobudol účinnosť dňom 11. apríla 1960. Bol novelizovaný najmä zákonmi 69/1967 Zb., 29/1968 Zb., 175/1968 Zb., 40/1969 Zb., 41/1969 Zb., 71/1969 Zb., 126/1971 Zb., 248/1990 Zb., 425/1990 Zb., v samostatnom Česku potom zákonmi č. 108/1995 Zb., 132/2000 Zb., 320/2002 Zb. Na Slovensku bol zrušený zákonom Slovenskej národnej rady 71/1969 Zb. O územnom členení Slovenskej socialistickej republiky. V Česku doteraz platí, hoci súbežne s ním platí aj novší ústavný zákon o vytvorení vyšších územných samosprávnych celkov, ktorý zaviedol samosprávne kraje vo vymedzení odlišnom od, do tej doby existujúcich, krajov. 
Predmet zákona.
Zákonom bola vykonaná územná reorganizácia krajov a okresov. Zákon upravuje postup pre vytvorenie, zrušenie alebo zmenu územia a sídla kraja či okresu.
Kraje na Slovensku.
Na Slovensku boli zriadené tieto kraje:
Kraje v Česku.
V Česku (v českých krajinách) boli zriadené tieto kraje:
Hlavné mesto Praha je podľa tohto zákona samostatným územným celkom. 
Okresy.
Zákonom boli zriadené nové okresy v ako v Česku tak aj na Slovensku.
"Podrobnejšie informácie nájdete v článkoch Okres (Česko) a Okres (Slovensko)."
Lichobežník

Lichobežník (zastarano "trapéz") je štvoruholník s dvoma rovnobežnými a dvoma rôznobežnými stranami.
Delenie.
Lichobežník sa delí na:
Názvy strán.
Pomenovanie strán je podobné ako u rovnoramenného trojuholníka. Vzájomne rovnobežné strany sa nazývajú "základne" a ostávajúce dve rôznobežné strany "ramená".
Vlastnosti.
Lichobežník je konvexný.
Uhlopriečky všeobecného lichobežníka sa navzájom nedelia a nepretínajú sa na strednej priečke lichobežníka.
Veľkosť strednej priečky (spojnica stredov ramien) lichobežníka je rovná aritmetickému priemeru veľkostí základní formula_1
Obsah lichobežníka formula_2
Lichobežník je určený štyrmi prvkami, napr. dĺžkami jeho strán. Z nich je možné určiť aj jeho výšku,
kde "s" je polovičný obvod.
Obvod všetkých (rovnoramenného, pravouhlého, všeobecného) lichobežníkov formula_4
Obvod iba rovnoramenného lichobežníka formula_5
kde písmeno "b" je rameno lichobežníka.
Ak majú ramená rovnakú veľkosť, tzn. formula_6, tak potom ide o "rovnoramenný lichobežník". Rovnoramenný lichobežník je osovo súmerný podľa jedinej priamky, spojnice stredov základní, takže uhly pri základniach sú zhodné. Preto je rovnoramenný lichobežník tetivovým štvoruholníkom.
Lichobežník je definovaný pomocou rovnobežnosti, takže je to afinitný pojem. Afinita zobrazuje lichobežník opäť na lichobežník.
Softbal na Juhoamerických hrách 2010

Softbal na Juhoamerických hrách 2010 bol softbalový turnaj v rámci multišportového podujatia Juhoamerických hier 2010. Konal sa v meste Medellín, v Kolumbii od 21.25. marec 2010, za účasti 4 ženských tímov. Softbalový turnaj sa na hrách organizuje od roku 1994, riadi ho Panamerická softbalová konfederácia (CONPASA) a toto bolo jeho 3. vydanie. Zápasy sa odohrali na štadióne Diamante de Sóftbol Oswaldo Osorio Rodríguez. Titul získala po finálovej výhre nad domácou .
Diskografia G-Dragona

Juhokórejský raper G-Dragon začal svoju hudobnú kariéru ako líder kórejskej hip-hopovej skupiny Big Bang. Svoju sólovú kariéru začal v roku 2009 vydaním albumu "Heartbreaker", na ktorom spolupracovalo niekoľko umelcov, ako napríklad Teddy z 1TYM, Tchäjang, Kush, CL z 2NE1 a Sandara Pak z 2NE1. Hlavným singlom bola rovnomenná pieseň, z albumu sa predalo vyše 275 000 kópií a na 11. ročníku Mnet Asian Music Awards získal cenu „Album roka“. Druhému singlu „ Breathe“ sa podarilo umiestniť v Top 20, kým ostatné piesne ako „The Leaders“, „A Boy“, „Hello“ a „She's Gone“ obsadili v rôznych rebríčkoch prvé miesta.
G-Dragon mal aj niekoľko sólových aktivít. Po tom, čo pomohol pri produkcii Tchäjangovho debutového albumu, nahral vlastnú verziu hlavného singlu „Only Look At Me“ (kórejsky: 나만바라봐, fonetický prepis: "Naman Barabwa") s názvom „Only Look At Me Part 2“. Singel bol vydaný digitálne. Spolu s Tchäjangom a T.O.P-om spievali v piesni „Super Fly“ z albumu "Rush" speváčky Lexy. V máji 2009 spolupracoval s japonskou chlapčenskou skupinou W-inds na ich singli "Rain Is Fallin'/Hybrid Dream".&lt;ref name="winds/Collab2"&gt;&lt;/ref&gt;&lt;ref name="winds/collab"&gt;&lt;/ref&gt;
Štvoruholník

Štvoruholník je rovinný geometrický útvar, mnohouholník so štyrmi vrcholmi a štyrmi stranami.
Vlastnosti.
Súčet veľkostí vnútorných uhlov štvoruholníka je rovný 360° (2π), čo vyplýva z toho, že ho možno uhlopriečkou rozdeliť na dva trojuholníky.
Obvod štvoruholníka so stranami a, b, c, d je rovný
kde "s" je polovičný obvod, vyskytujúci sa v ďalších vzorcoch.
Obsah štvoruholníka je rovný
kde "e", "f" sú dĺžky uhlopriečok a φ je (ľubovoľný) uhol, ktorý zvierajú.
Konvexný štvoruholník.
Konvexný štvoruholník má všetky vnútorné uhly konvexné.
Pre jeho obsah platí Bretschneiderov vzorec:
kde "a", "b", "c", "d" sú strany štvoruholníka, "s" jeho polovičný obvod, α a γ uhly pri protiľahlých vrcholoch (napr. A a C).
Odtiaľ plynie, že štvoruholník s danou postupnosťou strán má najväčší obsah, pokiaľ je to tetivový štvoruholník.
Má 4 vrcholy, 4 strany, 4 vnútorné uhly a dve uhlopriečky.
Aerials

„Aerials“ je skladba arménsko-americkej alternatívnej metalovej skupiny System of a Down. Bola vydaná v roku 2002 z ich druhého štúdiového albumu "Toxicity". Za túto skladbu získala skupina v roku 2003 nomináciu na cenu Grammy v kategórii Best Hard Rock Performance. Skladba sa tiež dostala na 1. miesto v rebríčkoch Hot Mainstream Rock Tracks a Hot Modern Rock Tracks.
Verzia skladby na albume má dĺžku 6 minút a 11 sekúnd, pričom skrytá skladba zvaná „Arto“ začína na 3 minútach a 58 sekundách. Samotná skladba „Aerials“ končí na 3 minútach a 54 sekundách. V skladbe „Arto“ zahral aj arménsky hudobník Arto Tunçboyacıyan, spolu so skupinou, ktorá hrala tradičnú arménsku hymnu Arménskej apoštolskej cirkvi s názvom „Der Voghormya“.
Počas hrania tejto skladby na koncertoch hral Serj Tankian na rytmickej gitare.
Vrchovisko

Vrchovisko je druh rašeliniska, ktoré sa nachádza vo vyšších polohách. Je zásobované hlavne zrážkovou vodou a chudobné na živiny.
Vyvýšená časť sa nazýva bult a nízka časť šlenok alebo jazierko. Druhovo je tento biotop chudobný, hlavnú časť tvoria kyslomilné a vlhkomilné druhy nenáročné na živiny, hlavne rašelinníky ale aj ostrice a sitiny.
Vrchovisko vzniká hlavne dvoma spôsobmi, terestrializáciou (postupné zazemnenie vodnej plochy) a paludifikáciou (vytvorenie priamo na povrchu horniny v dôsledku vysokých zrážok).
Typy vrchovísk:
Výskyt na Slovensku.
Na území Slovenska sa vyskytujú vrchoviská hlavne v CHKO Horná Orava a vo Vysokých Tatrách. Najväčšie vrchovisko na Slovensku, s rozlohou 15,3 ha, je Klinské rašelinisko pri obci Klin. Najvýznamnejším vrchoviskom v TANAPe je prírodná rezervácia Medzi bormi.
Laothoé (manželka Priama)

Laothoé alebo Laothoa ("Laothoé") je v gréckej mytológii dcéra lelegského vládcu Alta, bola vedľajšou manželkou (alebo družkou) trójskeho kráľa Priama.
Laothoé sa narodila v meste Pédasos, ktoré sa nachádzalo v Tróade. Jej otec Altes tam vládol zo svojho sídla pri rieke Satnioentes bojovnému kmeňu Lelegov. Keď dospela, stala sa jednou z manželiek (alebo družiek) trójskeho kráľa Priama a porodila mu synov Polydóra a Lykaonta. Kráľ Priamos mal celkove päťdesiat synov, z toho devätnásť synov mal s manželkou Hekabou a ostatných so svojimi inými manželkami, alebo družkami. Deti Laothoy a aj Priamos zahynuli v trójskej vojne.
Ocenenia a nominácie G-Dragona

Ocenenia a nominácie G-Dragona je zoznam cien a nominácií, ktoré počas svojej hudobnej kariéry získal juhokórejský spevák G-Dragon, ktorý je členom skupiny Big Bang.
Ocenenia v Južnej Kórei.
Cyworld Digital Music Awards.
"Cyworld Digital Music Awards" je hitparáda, ktorá sa určuje ako súčet digitálneho predaja a výberu hudby pozadia používateľov juhokórejskej sociálnej siete Cyworld. Vznikli v roku 2006 kvôli stanovovaniu digitálneho predaja v Južnej Kórei a teraz ponúkajú celý rad rôznych ocenení.
Melon Music Awards.
"Melon Music Awards" je veľké odovzdávanie cien a koná sa každoročne v Južnej Kórei. Je známe tým, že pri výbere víťaza prihliada len na digitálny predaj a online hlasovanie. Cena Daesang (Veľká cena) je rovnocenná cene „Umelec roka“. Cena Bonsang (Hlavná cena) sa odovzdáva 10 najlepším umelcom na základe digitálneho predaja, predaja albumu a konečného rozhodnutia poroty slávnostného odovzdávania cien.
Mnet Asian Music Awards.
"Mnet Asian Music Awards" (skrátene MAMA, v rokoch 1999 – 2008 známe ako M.net KM Music Festival - MKMF) je odovzdávanie cien za K-popovú hudbu, ktoré každoročne v Južnej Kórei usporadúva Mnet Media. Cena Daesang (Veľká cena) je rovnocenná s cenou „Umelec roka“.
Kostolný Sek

Kostolný Sek je mestskou časťou Šurian.
Ulice.
Brezová, Južná, Kláštorná, Klubová, Kostolná, Kvetná, Medňanského, Na vŕšku, Pod gaštanmi, Poznanova, Rozmarínová, Severná, Slnečná, Šurianska, A.Slávku, Sv. Anny, Východná, Za školou, Západná
Ocenenia a nominácie Tchäjanga

Ocenenia a nominácie Tchäjanga je zoznam cien a nominácií, ktoré počas svojej hudobnej kariéry získal juhokórejský spevák Tchäjang, ktorý je členom skupiny Big Bang.
Ocenenia v Južnej Kórei.
Mnet Asian Music Awards.
"Mnet Asian Music Awards" (skrátene MAMA, v rokoch 1999 – 2008 známe ako M.net KM Music Festival - MKMF) je odovzdávanie cien za K-popovú hudbu, ktoré každoročne v Južnej Kórei usporadúva Mnet Media. Cena Daesang (Veľká cena) je rovnocenná s cenou „Umelec roka“.
Melon Music Awards.
"Melon Music Awards" je veľké odovzdávanie cien a koná sa každoročne v Južnej Kórei. Je známe tým, že pri výbere víťaza prihliada len na digitálny predaj a online hlasovanie. Cena Daesang (Veľká cena) je rovnocenná cene „Umelec roka“. Cena Bonsang (Hlavná cena) sa odovzdáva 10 najlepším umelcom na základe digitálneho predaja, predaja albumu a konečného rozhodnutia poroty slávnostného odovzdávania cien.
Shrek 2

Shrek 2 je americká animovaná, dobrodružná, rodinná komédia z roku 2004 o obrovi Shrekovi. Ide o voľné pokračovanie filmu Shrek.
Postavy.
Vo filme vystupuje niekoľko rozprávkových postáv:
Shrek Tretí

Shrek Tretí je americká animovaná, dobrodružná, rodinná komédia z roku 2007 o zlobrovi Shrekovi. Ide o voľné tretie pokračovanie filmu Shrek.
Postavy.
Vo filme vystupuje niekoľko rozprávkových postáv:
Buzzword

Buzzword je slovo alebo fráza, ktoré sa stali aktuálne populárne. Môže ísť o odborné termíny, slovíčka zo žargónu, akronymy, neologizmy alebo figuratívne obraty používané, pretože sú práve v móde alebo pre zanechanie dojmu na druhých. Buzzword sa často vyskytuje v obchode (reportoch a prezentáciách rôzneho druhu), ďalej v politike, odborných časopisoch, na prednáškach, sú odovzdávané v reklamách, atp. Prevládajú skôr vo formálnejších prostrediach. Samo slovo buzzword je buzzword.
Etymológia.
Buzzword je zloženina z anglického jazyka: "word" = "slovo", "buzz" = "bzučať", ale tiež "preháňať sa hlavou". Prvýkrát bolo použité v roku 1946 v slangu študentov. Slovenský ekvivalent nie je známy, pravdepodobne sa nepoužíva.
Používanie.
Dôvod používania buzzwords môže byť rýdzo praktický - v prostredí odborníkov a akademikov má výhodu pre jeho väčšinou skrátený tvar a pomáha tak zrýchliť vyjadrovanie bez porušenia pôvodnej myšlienky, v rámci ktorej poslucháči uvažujú. Na druhú stranu, prílišné používanie buzzwords alebo ich používanie v zlom kontexte alebo aj v prípadoch, keď je vhodnejší prostý termín, môže byť znakom toho urobiť dojem za každú cenu, dať najavo, že daný jedinec drží krok s dobou a je erudovaný. Snaha urobiť dojem nadužívania buzzwords môže byť kontraproduktívna a ak ide o slová alebo koncepty náročné na zaradenie do systému myslenia u poslucháčov, potom má nadužitie buzzwords „zablokovanie“ pôvodnej myšlienky, ktorá im mala byť oznámená.
Nadmiera buzzwords v slovníku napr. politika môže byť vnímaná ako kompenzácia za diskusiu založenú na logickej argumentácii pomocou obyčajných slov a konceptov. Používanie veľmi špecifických termínov v prezentáciách, alebo dokonca novo vymyslených neznámych slov a spojení, ktoré majú za úlohu zneistiť poslucháčov a zamedziť ich prípadný nesúhlas, pretože kvôli novému slovu si zrazu nie sú istí významom celej vety, je jednou z manipulatívnych techník tzv. "šmejdov", teda predajcov predražených výrobkov pochybnej kvality.
Buzzword-compliant.
Termín "buzzword-compliant" je označenie pre výrobok (službu, postup, plán, proces, ...), ktorý vyhovuje aktuálnemu buzzword. A to často bez toho, aby bola vec nevyhnutne hojne využívaná, bol k jej nasadeniu pádny dôvod alebo to bolo absolútne nevyhnutné - skôr preto, že je to práve v móde, popr. je to slepo vyžadované zákazníkmi, trhom, alebo legislatívne.
Bejzbal na Juhoamerických hrách 2010

Bejzbal na Juhoamerických hrách 2010 bol bejzbalový turnaj v rámci multišportového podujatia Juhoamerických hier 2010. Konal sa v meste Medellín, v Kolumbii od 22.27. marec 2010, za účasti 4 mužských tímov. Bejzbalový turnaj sa na hrách organizuje od roku 1982, riadi ho Juhoamerická bejzbalová konfederácia (CONSUBE) a toto bolo jeho 4. vydanie. Zápasy sa odohrali na štadióne Estadio Luis Alberto Villegas v športovom komplexe Unidad Deportiva Atanasio Girardot. Titul získala po finálovej výhre nad domácou .
Runaway (singel Bon Jovi)

„Runaway“ je skladba americkej rockovej skupiny Bon Jovi, napísaná v roku 1980 a neskôr vydaná z albumu "Bon Jovi" (1984). V americkom rebríčku Billboard Hot 100 obsadila 39. miesto a stala sa ich prvým hitom v prvej štyridsiatke.
V júli 2008 bola vydaná tanečná/klubová verzia skladby „Runaway“ od DJa Freddyho Retra v spolupráci s Jimom Davisom Jr. cez vydavateľstvo Casa Records.
Zoznam skladieb.
USA Vinyl, 7"
UK Vinyl, 7", Singel
Tetivový štvoruholník

Tetivový štvoruholník je štvoruholník, ktorému je možné opísať kružnicu.
Príklady.
Tetivové štvoruholníky sú napríklad štvorec, obdĺžnik a rovnoramenný lichobežník.
Vlastnosti.
Štvoruholník je tetivový, práve vtedy, keď má rovnaké súčty veľkostí protiľahlých uhlov,
Pre tetivový štvoruholník platí Ptolemaiova veta,
súčin uhlopriečok je rovný súčtu súčinov protiľahlých strán.
Pre obsah tetivového štvoruholníka platí Brahmaguptov vzorec
kde formula_4 je jeho polovičný obvod. Z neho možno dostať ako limitný prípad Herónov vzorec pre obsah trojuholníka.
Konvexná množina

Konvexná množina je v matematike zvyčajne podmnožina Euklidovského priestoru alebo reálneho afinitného priestoru, ktorá má následujúce vlastnosti:
Ide teda o množinu "M" takú, že pre všetky body formula_1 platí
Analyticky to možno všeobecne vyjadriť tak, že pre všetky formula_3 je splnená podmienka
Ak si predstavíme hranicu množiny ako nepriehľadnú a vnútro množiny ako priehľadné, znamená konvexnosť množiny názorne to, že z každého jej bodu je vidieť každý jej bod.
Mniší

Mniší je dedina, časť mesta Kopřivnice v okrese Nový Jičín. Nachádza sa asi 4,5 km na východ od Kopřivnice. Vedie tade cesta II/486. V roku 2014 bolo v obci evidovaných 241 adries. V roku 2012 tam žilo asi 729 obyvateľov.
Vybavenie dediny.
V dedine sa nachádza Kultúrny dom, pohostinstvo, obchod so zmiešaným tovarom (konzum), materská škôlka, základná škola (1. až 5.ročník), kaplnka sv. Márie Magdalény a hasičská zbrojnica. V dedine bývala aj pošta, no pre nízku rentabilitu bola zrušená.
Mniší je tiež názov katastrálneho územia o rozlohe 3,7 km2.
Holíčsky hrad

Holíčsky hrad (normovaný názov; iné názvy: Holíčsky zámok, Kaštieľ v Holíči, Holíčsky kaštieľ, (zámok/kaštieľ) Holíč ; historicky: "Nový hrad") je barokovo-klasicistickou dominantou Holíča s bastionovým opevnením. Je to zámok, ktorý vznikol prestavbou stredovekého vodného hradu. Do dnešnej podoby bol prestavaný po tom, ako ho získal v roku 1736 František Lotrinský, čo ho radí medzi cisárske sídla. Za národnú kultúrnu pamiatku bol vyhlásený 14. septembra 1963. V registri nehnuteľných NKP pod číslom ÚZPF 613 je registrovaných 34 objektov.
Stavba.
Exteriér.
Samotná budova barokovo klasicistického zámku je tvorená tromi krídlami v tvare U smerujúcimi vrcholom na východ. Okolo kaštieľa je opevnená štvorcová terasa s nárožnými väžičkami. Je obklopená štvorcovou suchou priekopou s prístupom cez dva mostíky, vstupujúci do nádvoria kaštieľa od východu a od západu do západného krídla cez vstupnú bránu. Samotný kaštieľ obkolesený suchou priekopou sa nachádza v strede fortifikačnej stavby štvorcového tvaru so štyrmi Bastiónmi päťuholníkového pôdorysu v rohoch. Na východnej kurtíne sú dve budovy s priechodom pomedzi pre most prechádzajúci ponad vodnú priekopu. Smerom k juhovýchodnému bastiónu je budova tzv. "Koniarne" a smerom k severovýchodnému bastiónu tzv, "Tabačiareň". Budovy tabačiarne a koniarne sú exteriérovo zhodné, majú tvar L, s kratšími ramenami umiestnenými na bastionoch, kolmými na hlavné. Na ich rohoch, tvoriacich vstupný priestor brány, sú vysunuté nad vodnú priekopu oktagonálne murované strážnice. Strecha tabačiarne má však po poslednej prestavbe zvýšený krov. Na kurtínach na sever a juh sú budovy menšieho rázu a tvoria jednoliate budovy. Aj v strede západnej kurtíny je druhý most cez vodnú priekopu. Po stranách stoja dve hospodárske budovy. K zámku priliehajúce priestory niekdajšieho parku a bažantnice ako aj rybníka sú ohradené kamenným barokovým múrom.
Interiér.
Z reprezentačných priestorov letného cisárskeho sídla sa aj vďaka poštátneniu habsburgského majetku po roku 1918 počas I. ČSR veľa nezachovalo. V kaštieli zriadili školu a hospodárske budovy a priľahlý park boli využívané na poľnohospodárske účely. Tiež sa na tom podpísali aj neskoršie obdobia, kedy za socializmu kaštieľu hladali nové spoločenské využitie. Za zmienku stoji zachovaná "Čínska sála" so stenami pokrytými tapetami s maľovanými motívmi čínskej krajiny, baroková kaplnka a tiež slávnostné schodište s technicky zaujímavou samonosnou konštrukciou, ktoré je neklenuté na štíhlych vysokých stĺpoch. Začiatkom 21. storočia boli do rekonštruovaných priestorov umiestnené expozície múzea keramiky a časť priestorov je využívaná na kultúrne a spoločenské účely. Akustika kaplnky je využívaná na koncerty vážnej hudby.
Historický kriticizmus

Historický kriticizmus je jeden z prístupov literárnej kritiky. Skúma dielo ako výsledok alebo podobnosť s dobou v ktorej vzniklo, umožňuje ju pochopiť a sleduje jej vplyv v danom texte. Prvým cieľom je zistiť primárny význam v pôvodnom historickom kontexte a jeho zmysel inak aj "sensus literalis historicus". Druhým cieľom je snaha o priblíženie sa a zrekonštruovanie danej historickej doby autorom a čitateľmi. Staršie texty takto môžu slúžiť ako dokument, alebo zdroj pre rekonštrukciu minulosti, co je tiež záujmom historickej kritiky.
Historicko-kritické metódy sú špecificky spôsob, ktorým sa skúma pôvodný historicky text. Sleduje sa hlavne čas, miesto, udalosti v diele, osoby, dátumy, zvyky a iné.
Presídlenie Maďarov do Čiech

Presídlenie Maďarov do Čiech bolo súčasťou povojnových perzekúcií maďarskej menšiny. Česko-slovenskí predstavitelia, vzhľadom na predchádzajúcu ofenzívnu iredentistickú politiku Maďarska, vnímali prítomnosť maďarskej menšiny ako trvalú hrozbu pre mier a stabilitu štátu. Po neúspešných pokusoch dosiahnuť jej jednostranné vysídlenie podľa vzoru Nemcov sa ťažiskom riešenia maďarskej otázky stali výmena obyvateľstva s Maďarskom, reslovakizácia a nútené presídľovanie v rámci štátu. Tieto opatrenia mali znížiť koncentrácie maďarskej menšiny na južnom Slovensku, rozptýliť ju po republike a pripraviť tak podmienky pre jej asimiláciu. Veľmi dôležitým motívom pre presídľovanie bol aj nedostatok pracovnej sily po vysídlení Nemcov. Maďari však neboli presídľovaní výhradne do českého pohraničia, ale aj do centrálnych okresov.
Prvá vlna presídľovania prebehla od septembra do decembra 1945, keď bolo do Česka deportovaných 9 247 Maďarov. Akcia bola pomerne rýchlo zastavená, nakoľko sa Česko-Slovensko v tomto čase sústredilo uzavretie dohody o výmene obyvateľstva. Od júla do augusta 1946 Česko-Slovensko organizovalo nábor pracovných síl do Česka na dobrovoľnom základe pod heslom Pomoc Slovenska českým krajinám pri poľnohospodárskych prácach, na ktorom sa maďarská menšina zúčastnila v minimálnej miere. Po neúspechu akcie medzi maďarským obyvateľstvom a v súvislosti s mierovou konferenciou v Paríži, ktorá odmietla revizionistické nároky Maďarska ako aj jednostranný transfer maďarského obyvateľstva, sa česko-slovenské orgány rozhodli využiť nútený odsun.
Hlavná fáza odsunu do Česka sa uskutočnila medzi novembrom 1946 až februárom 1947, keď bolo presídlených 41 666 osôb maďarskej národnosti. Česko-Slovensko akciu odôvodňovalo pracovnou povinnosťou na základe dekrétu prezidenta republiky č. 88/1945 Zb., viaceré ustanovenia dekrétu však nedodržiavalo. Odsun mal formu násilných deportácií za účasti bezpečnostných orgánov štátu. Vzhľadom na to, že boli deportované celé rodiny vrátane žien a detí, bola celá akcia značne nehumánna a prinášala množstvo citovo vypätých scén. Situáciu začiatkom roka ešte zhoršovalo nepriaznivé zimné počasie. Konflikty s bezpečnostnými orgánmi a pokusy o útek priniesli aj obete na životoch. Rozdeľovanie Maďarov medzi českých roľníkov bolo vykonávané spôsobom ponižujúcim ľudskú dôstojnosť. Maďari z nových pracovných miest hromadne utekali a vracali sa späť do svojich domovov, kde potom dochádzalo ku konfliktom s novými osídlencami, ktorých našli na svojich majetkoch. Organizovaný návrat prebehol až v januári až apríli 1949. Väčšina Maďarov sa vrátila do svojich bydlísk na území Slovenska.
Softbal na Stredoamerických hrách 2010

Softbal na Stredoamerických hrách 2010 bol softbalový turnaj v rámci multišportového podujatia Stredoamerických hier 2010. Konal sa v Panama City, v Paname od 11.14. apríla 2010, za účasti 6 mužských a 4 ženských tímov. Softbalový turnaj sa na hrách organizuje od roku 1973, riadi ho Stredoamerická a karibská softbalová konfederácia (CONCACAS) a toto bolo jeho 10. vydanie. Zápasy sa hrali v "Ciudad Deportiva de Kiwanis". V oboch kategóriách zvíťazili domáce reprezentačné družstvá Panamy.
Bohdan Pomahač

Bohdan Pomahač (* 8. marec 1971, Ostrava) je český plastický chirurg. Viedol tím, ktorý vykonal prvú úplnú transplantáciu tváre v Spojených štátoch amerických (celosvetovo bola len treťou).
Narodil sa v rodine chemického inžiniera a učiteľky. Detstvo strávil v Ostrave, víkendy trávila rodina v Morávke v Moravsko-sliezských Beskydoch. Ako mladík bol nadšeným a pomerne úspešným šachistom.
Po ukončení strednej školy v roku 1996 vyštudoval lekársku fakultu Univerzity Palackého v Olomouci. Už počas štúdia bol na stáži v Bostone v Massachusetts, kam sa tiež hneď po absolvovaní univerzity vydal pracovať a kde nastúpil do nemocnice Brigham and Women's Hospital. Problematikou translantácií sa venuje od roku 2004. V roku 2007 sa stal vedúcim popáleninového a traumatologického centra a vedúcim tímu so špecializáciou na transplantáciu tváre. V roku 2013 sa venuje transplantáciám horných a dolných končatín..
V roku 2012 mu Česká transplantačná nadácia udelila cenu za rozvoj transplantačnej medicíny. V júni 2013 mu alma mater udelila čestný doktorát.
Bejzbal na Stredoamerických hrách 2010

Bejzbal na Stredoamerických hrách 2010 bol bejzbalový turnaj v rámci multišportového podujatia Stredoamerických hier 2010. Konal sa v Panama City, v Paname od 15.19. apríla 2010, za účasti 5 mužských tímov. Bejzbalový turnaj sa na hrách organizuje od roku 1977, riadi ho Severoamerická a stredoamerická bejzbalová konfederácia (CONCEBE) a toto bolo jeho 8. vydanie. Zápasy sa hrali na národnom bejzbalovom štadióne Estadio Rod Carew s kapacitou 27 000 divákov. Po 20 rokoch sa na turnaji predstavilo aj družstvo . V turnaji, ktorý sa skladal iba z jednej skupiny bez následných zápasov play-off, druhýkrát zvíťazila domáca .
Hrádek (prírodná pamiatka, okres Zlín)

Hrádek je prírodná pamiatka ev. č. 2027 na juhovýchodnom okraji obce Študlov v okrese Zlín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je kvetnatá lúka s výskytom borievky obyčajnej a s výskytom zvlášť chránených druhov rastlín, najmä orchideí a ochrana populácií vzácnych teplomilných druhov flóry - hrdobarky obyčajnej "(Teucrium chamaedrys)" a pichliača bezbyľového "(Cirsium acaule)" vrátane teplomilnej entomofauny.
Galovské lúky

Galovské lúky je prírodná rezervácia ev. č. 2498 v katastri obce Huslenky v okrese Vsetín. Rozkladá sa na temene Javorníkov neďaleko návršia Hrachovec (777m), asi 3½ km juhovýchodne od Husleniek. Oblasť spravuje AOPK ČR Správa CHKO Beskydy.
Ochrana.
Predmetom ochrany sú lúky s výskytom mnohých vzácnych a osobitne chránených druhov rastlín a živočíchov. Úlohou je zabezpečenie podmienok k perspektívnemu vývoju populácií týchto druhov (najmä vstavačovitých).
Grapa

Grapa môže byť: